พบถนนคร่าวิญญาณ ทั้งชน คว่ำ พระ ชาวบ้านดับแล้ว 4 เชื่อตัวตายตัวแทน 
พบจุดอันตราย ถนนช่วงลงเนินที่ อ.โพธิ์ชัย ร้อยเอ็ด ล่าสุดแม่ลูกขี่จยย. สังเวยชีวิตให้รถกระบะ พุ่งชนตายคาที่ทั้งคู่ ผู้ใหญ่บ้านบอก ก่อนหน้ามีพระถูกชนตายแล้วหนี กับรถคว่ำ รวมแล้วตรงนี้ตายรวมกัน 4 ศพ ชาวบ้านเชื่อวิญญาณมาเอาคนไปอยู่แทนจากอุบัติเหตุเมื่อเวลา 18.00 น.วันที่ 6 ก.ค. ร.ต.อ.ทองพูล เวียงอินทร์ รองสารวัตร สภ.โพธิ์ชัย ได้รับแจ้งเหตุรถกระบะชนจักรยานยนต์ บนถนนสายบ้านโนนใหญ่-บ้านภูเขาทอง ตำบลคำพอุง อำเภอโพธิ์ชัย จังหวัดร้อยเอ็ด มีผู้เสียชีวิตในที่เกิดเหตุ จึงออกไปตรวจสอบพร้อมหน่วยกู้ชีพ อบต.คำพอุงถึงจุดเกิดเหตุเป็นถนน 4 ช่องจราจร มีร่องกลางถนน เป็นช่วงลงจากโนนสูง สายกาฬสินธุ์-มุกดาหาร (ช่วงบ้านโนนใหญ่-ภูเขาทอง) พบรถกระบะ โตโยต้า วีโก้ สีเทา ทะเบียน บธ 6630 กาฬสินธุ์ ตรวจสอบพบรอยเฉี่ยวชนบริเวณกันชนด้านหน้ารถและฝากระโปรงยุบพังเสียหาย ทราบชื่อคนขับคือนายพงษ์ศักดิ์ อุทาโย อายุ 26 ปี ห่างไปประมาณ 30 เมตร พบรถจักรยานยนต์ ฮอนด้า เวฟ สีแดง-ดำ ทะเบียน 1 กต 5218 ร้อยเอ็ด ในสภาพล้อหลังพังเสียหาย ยางหลุดออกจากล้อแมกซ์ กันชนและไฟท้ายรถพัง พบศพผู้เสียชีวิต 2 ราย อยู่นอนหงายหน้าอยู่ข้างทาง ทราบชื่อนางพนิตา มะอาจเลิศ อายุ 27 ปี ซึ่งเป็นแม่ มีแผลฉีกขาดบริเวณใบหน้าเป็นแผลฉกรรจ์คอหัก ศีรษะบวม และเด็กชายพีรวิทย์ โพธิ์ศรีขาม อายุ 10 ปี ลูกชายสภาพศีรษะบวม แพทย์เวร รพ.โพธิ์ชัย ร่วมกับพนักงานสอบสวน ชันสูตรพลิกศพ ณ จุดเกิดเหตุ ก่อนมอบศพห้ญาติดำเนินการต่อไปล่าสุด เมื่อวันที่ 7 ก.ค. ผู้สื่อข่าวได้ลงพื้นที่ไปที่จุดเกิดเหตุ ถนนสายบ้านโนนใหญ่-บ้านภูเขาทอง ตำบลคำพอุง อำเภอโพธิ์ชัย พบกับนายทองคำ โครตพิมพ์ อายุ 45 ปี ผู้อยู่ในเหตุการณ์ เล่าว่าก่อนเกิดเหตุตนได้มาทำไร่มัลเบอร์รี่ อยู่ใกล้กันกับจุดเกิดเหตุ ซึ่งช่วงเวลาประมาณ 17.00 น. ตนได้ยินเสียงดังคล้ายปืน ก็คิดว่าคนมายิงหนู หลังจากนั้นเมื่อมองไปเห็นรถกระบะที่ขับผ่านจุดเกิดเหตุ ได้เบรกรถแล้วถอยกลับไปดู ตนจึงได้เดินตามไป และพบรถกระบะชนกับรถจักรยานยนต์ มีผู้เสียชีวิต ซึ่งเป็นแม่กับลูกนอนแน่นิ่ง ลูกศีรษะบวม ส่วนแม่ศีรษะบวม คอหัก มีแผลฉกรรจ์ที่ใบหน้าจึงได้ประสานเจ้าหน้าที่มาที่เกิดหตุจุดเกิดเหตุตรงนี้ ก่อนหน้านี้ระหว่างช่วงเดือน มี.ค.-ก.ค. ได้เกิดอุบัติเหตุขึ้น 4 ครั้ง มีผู้เสียชีวิตแล้ว 4 คน ประกอบด้วย เหตุรถยนต์ชนพระแล้วหนี ตาย 1 ศพ เหตุรถกระบะพลิกคว่ำ ตาย 1 ศพ และล่าสุดคือกระบะชนจยย ในครั้งนี้เสียชีวิตอีก 2 ศพ ซึ่งส่วนตัวตนคิดว่าเป็นถนน 4 ช่องจราจรช่วงลงจากโนนสูง จึงทำให้รถที่ขับรถมมองไม่เห็นถนนด้านล่างจนเกิดอุบัติเหตุขึ้น แต่ชาวบ้านบางคนเชื่อว่าอาจจะเป็นเรื่องของวิญญาณของผู้ที่เสียชีวิตไปก่อนหน้านี้ หาตัวตายตัวแทน นายทองคำ กล่าว
พบจุดอันตราย ถนนช่วงลงเนินที่ อ.โพธิ์ชัย ร้อยเอ็ด ล่าสุดแม่ลูกขี่จยย. สังเวยชีวิตให้รถกระบะ พุ่งชนตายคาที่ทั้งคู่ ผู้ใหญ่บ้านบอก ก่อนหน้ามีพระถูกชนตายแล้วหนี กับรถคว่ำ รวมแล้วตรงนี้ตาย
ชนแม่ลูก,ชนแม่ลูก2ศพ,ชน2ศพร้อยเอ็ด,ถนนอันตราย ร้อยเอ็ด,ตัวตายตัวแทน,ข่าวทั่วไป